Pretoria FM wen saak oor uitsaairegte | Maroela Media
Willie Spies (Foto: Reint Dykema)
Die Onafhanklike Kommunikasieowerheid van Suid-Afrika (Okosa) het Dinsdag in die guns van die radiostasie Pretoria FM beslis in 'n hernieude stryd om sy uitsaairegte.
Die mediareus Primedia het Pretoria FM by Okosa verkla omdat hy ook uitsendings na sy filiaalstasies doen – iets wat hy byna 30 jaar lank reeds doen.
'n Spesiale klagtetribunaal van Okosa, onder leiding van die voorsitter regter Thokozile Masipa, sê die klagte teen Pretoria FM het nie geslaag nie.
Pretoria FM het in 2010, 17 jaar ná die radiostasie op die been gebring is, die eerste keer 'n vyf jaar lange gemeenskap-uitsaailisensie vir die groter Pretoria-streek gekry. In 2015 het hy ook die eerste keer lisensies vir sy filiaalstasies, Radio Wolkberg, Radio Kransberg, Radio Ysterberg, Radio Tafelkop, Radio Dagbreek, Radio Naboom en Radio Magaliesberg, ontvang en in dieselfde jaar is dié dienste onder die vaandel Pretoria FM saamgesnoer.
Willie Spies, uitvoerende voorsitter van Pretoria FM, het vroeër gesê Primedia, wat onder meer die radiostasies Highveld, 702, Cape Talk en KFM in sy stal het, se beswaar is dat Pretoria FM in die proses onregverdig meeding met dié multimiljoenrandse kommersiële diensverskaffer.
Primedia het aangevoer dit is 'n oortreding van uitsaairegulasies en het Okosa versoek om Pretoria FM te beveel om die uitsendings te staak.
Die radiostasie moes hom in sy 28 jaar lange bestaan reeds verskeie kere tot die hof wend om te verseker dat sy stem oor die klankgolwe nie stilgemaak word nie.
Spies het bygevoeg die radiostasie moes sedert sy ontstaan ook voortdurend stry vir sy reg om 'n Afrikaanse stem vir sy kultuurgemeenskap te wees.
Verhoor begin ná moord op Kimberley-sakeman
Die multimiljoen industrië wil ook alles beheer met geen kompetisie nie.
Wonderlike nuus.. Selfs hier in Simonstad is dit al radiostasie waarna ek luister..
Ek bly in Kaapstad maar Pretoria FM is my gunsteling radio stasie.
Ek luisternet Radio Pretoria van sy heeleerste uitsending se begin af het ek na hulle geluister dit moes van n plaas af gewees het . Die staad het radio Pretoria stil gemaak en hulle het weer opgestaan . En ek sal na geen ander stasie luister nie